CELEX: 22019D1400
Language: mt
Date: 2019-03-29 00:00:00
Title: Deċiżjoni tal-Kumitat Konġunt taż-ŻEE Nru 84/2019 tad-29 ta' Marzu 2019 li temenda l-Anness IX (Servizzi finanzjarji) tal-Ftehim ŻEE [2019/1400]

12.9.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 235/5
               
            
         DEĊIŻJONI TAL-KUMITAT KONĠUNT TAŻ-ŻEE Nru 84/2019
         tad-29 ta' Marzu 2019
         li temenda l-Anness IX (Servizzi finanzjarji) tal-Ftehim ŻEE [2019/1400]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2017/1129 tal-Parlament Ewropew u tal-Kunsill tal-14 ta' Ġunju 2017 dwar il-prospett li għandu jiġi ppubblikat meta titoli jiġu offruti lill-pubbliku jew jiġu ammessi għall-kummerċ f'suq regolat, u li jħassar id-Direttiva 2003/71/KE (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament (UE) 2017/1129 iħassar id-Direttiva 2003/71/KE tal-Parlament Ewropew u tal-Kunsill (2), li hija inkorporata fil-Ftehim ŻEE u li għalhekk, bħala konsegwenza, għandha titħassar skont il-Ftehim ŻEE b'effett mill-21 ta' Lulju 2019.
                  
               
                     (3)
                  
                  
                     Għalhekk, l-Anness IX tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness IX tal-Ftehim ŻEE għandu jiġi emendat kif ġej:
            
                        1.
                     
                     
                        Il-punt 29b (id-Direttiva 2003/71/KE tal-Parlament Ewropew u tal-Kunsill) jitħassar b'effett mill-21 ta' Lulju 2019.
                     
                  
                        2.
                     
                     
                        Dan li ġej jiddaħħal wara l-punt 29bc (ir-Regolament Delegat tal-Kummissjoni (UE) 2016/301):
                        
                                    “29bd.
                                 
                                 
                                    
                                       32017 R 1129: Ir-Regolament (UE) 2017/1129 tal-Parlament Ewropew u tal-Kunsill tal-14 ta' Ġunju 2017 dwar il-prospett li għandu jiġi ppubblikat meta titoli jiġu offruti lill-pubbliku jew jiġu ammessi għall-kummerċ f'suq regolat, u li jħassar id-Direttiva 2003/71/KE (ĠU L 168, 30.6.2017, p. 12).
                                 
                              Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:
                        
                                    (a)
                                 
                                 
                                    Minkejja d-dispożizzjonijiet tal-Protokoll 1 ta' dan il-Ftehim, u sakemm ma jkunx provdut mod ieħor f'dan il-Ftehim, it-termini ‘Stat Membru/i’ u ‘awtoritajiet kompetenti’ għandhom jinftiehmu li jinkludu, apparti t-tifsira tagħhom fir-Regolament, l-Istati tal-EFTA u l-awtoritajiet kompetenti tagħhom, rispettivament.
                                 
                              
                                    (b)
                                 
                                 
                                    Referenzi għal atti oħrajn fir-Regolament għandhom jitqiesu rilevanti sal-punt u b'mod li dawk l-atti jiġu inkorporati fil-Ftehim.
                                 
                              
                                    (c)
                                 
                                 
                                    Fl-Artikolu 9(3), il-kliem ‘jew id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 84/2019 tad-29 ta' Marzu 2019, skont liema waħda tiġi l-aħħar’ għandu jiddaħħal wara l-kliem ‘il-21 ta' Lulju 2019’.
                                 
                              
                                    (d)
                                 
                                 
                                    Fl-Artikolu 22(11), il-kliem ‘id-dritt tal-Unjoni’ għandu jiġi sostitwit bil-kliem ‘il-Ftehim ŻEE’.
                                 
                              
                                    (e)
                                 
                                 
                                    Fit-tieni sentenza tal-Artikolu 33(5), il-kliem ‘jew, skont il-każ, l-Awtorità ta' Sorveljanza tal-EFTA’ għandu jiddaħħal wara l-kelma ‘ESMA’.
                                 
                              
                                    (f)
                                 
                                 
                                    Fl-Artikolu 34(1), fir-rigward tal-Istati tal-EFTA, il-kliem ‘u l-Awtorità ta' Sorveljanza tal-EFTA’ għandu jiddaħħal wara l-kelma ‘ESMA’.
                                 
                              
                                    (g)
                                 
                                 
                                    Fl-Artikolu 35(2), il-kliem ‘stipulat mill-Unjoni’ għandu jiġi sostitwit bi ‘tal-Ftehim ŻEE’.
                                 
                              
                                    (h)
                                 
                                 
                                    Fit-tieni sentenza tal-Artikolu 37(3), il-kliem ‘jew, skont il-każ, l-Awtorità ta' Sorveljanza tal-EFTA’ għandu jiddaħħal wara l-kelma ‘ESMA’.
                                 
                              
                                    (i)
                                 
                                 
                                    Fl-Artikolu 38(2)(d), il-kliem ‘id-dritt tal-Unjoni’ għandu jinqara ‘dispożizzjonijiet tal-Ftehim ŻEE’.
                                 
                              
                                    (j)
                                 
                                 
                                    Fl-Artikolu 46(3), il-kliem ‘jew id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 84/2019 tad-29 ta' Marzu 2019, skont liema waħda tiġi l-aħħar’ għandu jiddaħħal wara l-kliem ‘il-21 ta' Lulju 2019’.
                                 
                              
                                    (k)
                                 
                                 
                                    Fl-Artikolu 49(2) u (3), il-kliem ‘jew id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 84/2019 tad-29 ta' Marzu 2019, skont liema waħda tiġi l-aħħar’ għandu jiddaħħal wara l-kliem ‘il-21 ta' Lulju 2019’.
                                 
                              
                                    (l)
                                 
                                 
                                    Fl-Artikolu 49(2), il-kliem ‘il-21 ta' Lulju 2018’ u l-kliem ‘l-20 ta' Lulju 2017’ għandu jinqara ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 84/2019 tad-29 ta' Marzu 2019’.”
                                 
                              
                  
         
            Artikolu 2
            It-test tar-Regolament (UE) 2017/1129 bl-Iżlandiż u bin-Norveġiż, li għandu jiġi ppubblikat fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fit-30 ta' Marzu 2019 jew fil-jum ta' wara l-aħħar notifika skont l-Artikolu 103(1) tal-Ftehim taż-ŻEE (*1), skont liema minnhom jiġi l-aħħar.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, id-29 ta' Marzu 2019.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 168, 30.6.2017, p. 12.
         
            (2)  ĠU L 345, 31.12.2003, p. 64.
         
            (*1)  Hemm indikati rekwiżiti kostituzzjonali.